# שלום כיתה א (ברקדברה)

בשבוע הבא תישמע אנחת רווחה אדירה וקולקטיבית במאות אלפי בתים ברחבי הארץ: הילדים סוף סוף ישובו לבתי הספר. אבל מה הם הולכים ללמוד שם? היסטוריה של העם היהודי? מתמטיקה למתקדמים? לשון, אזרחות, התעמלות, מלאכה? לפי הספרים שקראנו בשנים האחרונות הגענו למסקנה שכל המקצועות הללו כבר פסו מן העולם. היום, כך נדמה, עיקר תוכנית הלימודים מתמקדת בהוראת כישופים, קסמים, היטלים, היזקים, זימונים, לחשים, השבעות וכולי. בין אם ילדיכם יבחרו ללכת לבית ספר בסגנון הוגוורטס מסדרת ״הארי פוטר״ של ג׳יי.קיי. רולינג, ל״בית ספר לקסמים״ של מיכאל אנדה או אפילו ל״בית ספר לטוב ולרע״ המתקדם יותר של סומן צ'יינני. אנחנו ממליצים להכין כמה כישופים הגנתיים ומאגר של תרופות נגד, ליתר ביטחון.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
← להרשמה למגזין השבועי

# הספריה השבועית: # חדוה הרכבי

משוררת, בת 84, ילידת דגניה ב׳, מתגוררת בירושלים.

צילום: רוני כספי

על כתיבת שירה: ״איך להתחיל להגיד על דברים? רוב הדברים – אם יודעים לקרוא – זה לא במובן הפיזי, אלא באופנים חושיים. שירה היא לחושים, לא לרציונל. את מה שכתבתי כתבתי לפי כוח שהנחה אותי – כוח שאין לו שם, שאני סומכת עליו״. על טייפ מקליט: ״הטייפ הוא האלמנט איתו אני עובדת בשירים. בזכותו אני מגיעה אל המוזיקה שאני זקוקה לה. פעם דימיתי את זה לכורה פחם שחופר עד שהוא מגיע לזהב – השיר הוא הזהב. כל בחירה שלי בשירים היא חלק מהכוח שפועל עליי. אני לא אוחזת בו – הוא אוחז בי. בשירה יש עוצמה שאי אפשר לפענח, שעושה בך מה שהיא רוצה״. על לאה גולדברג: ״החיים שקורים לנו – הם בעצם לא בידנו. כלומר, הם בידנו לכאורה. נדמה לנו שהם בידנו. אבל יש בנו כל כך הרבה דברים שאנחנו לא יודעים שאנחנו יודעים – דברים שכבר בתוכנו. אנחנו עשויים מהמון אלמנטים, גורמים, כוחות – שהם עצומים, נפלאים ונוראיים בו זמנית״. על אסתר ראב: ״בעיניי, היא המשוררת הראשונה שסללה את הדרך לשירה מודרנית – לשירה יותר חופשית, יותר פתוחה, יותר אמיצה, וזה המון״. תמונות נוספות מהספריה של הרכבי, וטקסט מלא בפייסבוק ובאינסטגרם​ של האחים גרין.

ההנחה השבועית למנויי המגזין ספרי מדע בדיוני ופנטזיה עכשיו ב-20% הנחה עם קוד קופון: SCIFI
לרכישה באתר
בתוקף עד 5.9.25

# אני, רומבה

בימים אלו אנו מציינים 75 שנים לפרסומו של קובץ הסיפורים ״אני, רובוט״ (או: ״אנוכי, רובוט״) מאת סופר המד״ב האמריקאי אייזק אסימוב. הקובץ הזה חשוב במיוחד מפני שהוא כולל את הסיפור שהציג לראשונה לעולם את שלושת חוקי הרובוטיקה הנודעים, שסיפקו השראה למאות, אם לא לאלפי סיפורים, ספרים וסרטים שעוסקים ברובוטים וביחסיהם עם בני אדם. שלושת החוקים, כפי שתרגם אותם עמנואל לוטם, הם: "לא יפגע רובוט לרעה בבן אדם; ולא יניח, במחדל, שאדם ייפגע". "רובוט חייב לציית לפקודותיו של אדם, ובלבד שפקודות אלו אינן עומדות בסתירה לחוק הראשון". "רובוט חייב להגן על קיומו, ובלבד שהגנה זו אינה עומדת בסתירה לחוק הראשון או לחוק השני". נכון להיום לא קיימים רובוטים מספיק חכמים כדי להישמע לחוקיו של אסימוב. הרובוט השואב שלכם, לדוגמה, עשוי לשאוב לכם את הרגל אם במקרה תעמדו בדרכו, ולא ישמע בקולכם אם תפקדו עליו להפסיק תיכף ומיד. וזה אפילו לא החיסרון הכי גדול שלו.

# המלצה לשבת

זה נכון שכל המשפחות האומללות, אומללות בדרכן. אבל כמה נחמד לחשוב, לשם שינוי, על אומללותה של משפחה אחרת. שלא לומר על משפחה ממקום אחר. שלא לדבר על משפחה שהיא גם ממקום אחר וגם מתקופה אחרת לגמרי. אז אם אתם, כמונו, אוהבים לנצל את הסופ״ש כדי לצלול עמוק לספר עם עלילה סבוכה, לעיתים מלודרמטית, שכולה על טהרת אומללותם של אחרים, אנו ממליצים לשוב ולקרוא את קורותיה של אנה קרנינה ללב טולסטוי. הו אנה, אומללותך כה מנחמת אותנו!

# 10 שאלות ספרותיות

על איזה ספר מבוסס הסרט ״קלולס״ מ־1995? מהו המעגל האחרון בגיהינום על פי דנטה? מי המשורר שעל שמו נקראו שלושה רחובות שונים בתל אביב? הנס קסטורפ, גיבור ״הר הקסמים״ של תומאס מאן, מגיע בתחילת הספר לשהות של שלושה שבועות בהר. כמה זמן הוא נשאר שם בסופו של דבר? על איזה משורר כתבה לאה גולדברג את ספרה ״פגישה עם משורר״? מי הסופר שהואשם בזריקת פצצה על דירתו של שר התחבורה דוד צבי פנקס? עורכיו של איזה כתב עת הניחו פצצה מדומה בפתח משרדי ״הליקון״? מה שם אהובתו של גטסבי, ב״גטסבי הגדול״ מאת סקוט פיצג׳רלד? מה שם הליצן המפחיד מהספר ״זה״ מאת סטיבן קינג? מה מקור המונח ״סייברספייס״?
לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -